***KUĆNI RED DJEČJEG VRTIĆA “PONEŠTRICA“***

1. **Dolazak i odlazak djeteta u/iz vrtića**
* Radno vrijeme vrtića je od 6,30 do 17,00 sati/ 6,30 do 16,30 sati;
* Dijete može boraviti u vrtiću najduže 10 sati;
* Roditelj je dužan poštivati radno vrijeme vrtića (u slučaju učestalog kašnjenja roditelja po dijete (više od 3 puta), vrtić je dužan o istome obavijestiti Centar za socijalnu skrb);
* Doručak se poslužuje od 7,30 do 9,00, nakon toga doručak se više ne poslužuje;
* Dnevni odmor djece u vrtiću je od 13:00 do 15:00 sati. Molimo roditelje koji po djecu planiraju doći u to vrijeme, da to unaprijed najave odgajatelju, te prilikom preuzimanja djeteta budu što tiši i tome pouče i svoje dijete.
* Po dijete mogu doći samo one osobe koje su roditelji naveli u izjavi o preuzimanju djeteta iz vrtića. Maloljetnim osobama nije dopušteno dovođenje ili odvođenje djeteta iz vrtića;
* Osoba u alkoholiziranom stanju ne može preuzeti dijete iz vrtića (u tom je slučaju vrtić dužan obavjestiti Centar za socijalnu skrb)
* Pri dovođenju i odvođenju djeteta iz vrtića obavezno je osobno se javiti odgojitelju (matičnom odgojitelju ili odgojitelju skupine u kojoj dijete boravi);
* Roditelj je dužan obavijestiti matičnog odgojitelja o svakoj promjeni adrese i broja telefona, te osoba koje mogu odvoditi i dovoditi dijete;
* **Zbog odgojno-obrazovnog rada koji odgojitelji provode s djecom preporučamo dovođenje djeteta u vrtić do 9,00 sati; u slučaju opravdanog kašnjenja obavezno je isto unaprijed najaviti odgajateljima;**
* U slučaju izostanka djeteta iz vrtića (bolest, putovanje i sl.) obavijestite odgojitelja o razlozima i vremenu izostanka.
1. **Sigurnost**
	* Pri ulasku i izlasku iz vrtića iza sebe obavezno zatvarajte vrata;
	* Sve odrasle osobe (zaposlenici i korisnici usluga) dužne su upoznati ravnatelja o svakoj činjenici za koju smatraju da predstavlja opasnost po sigurnost i zdravlje djece ili odraslih;
	* Radi sigurnosti djece u vrtiću, važno je voditi računa da dijete u vrtić ne donosi opasne predmete (bombone, žvakaće gume, ukosnice, sitne igračke, lijekove i sl.) i neprimjerene predmete (novac, mobitel, nakit i sl.);
	* Vrtić ne preuzima odgovornost za nestanak osobnih stvari kao i za nastalu štetu na istima (igračke, odjeća, i sl.).
2. **Zdravlje djeteta**
	* Prilikom prvog dolaska djeteta u vrtić roditelj svakog novoupisanog djeteta obavezan je odgojitelju predati liječničku potvrdu o sistematskom pregledu djeteta, procijepljenosti djeteta, kao i o stomatološkom sistematskom pregledu;
	* Kako bi zaštitili zdravlje sve djece, bolesno dijete ne dovodite u vrtić, a nakon bolesti donesite **liječničku potvrdu** kako je dijete spremno neometano sudjelovati u odgojno-obrazovnom procesu (prvi dan nakon bolovanja/u protivnom ispričnica neće biti uvažena);
	* Roditelj je u mogućnosti sam opravdati izostanak djeteta (bez liječničke ispričnice), maksimalno 3 dana, imajući na umu da mu se bez ispričnice cijena vrtića ne umanjuje.
	* Ukoliko je dijete imalo povišenu temperaturu, virozu ili prehladu potrebno je ostati kod kuće na promatranju minimalno 48 nakon prestanka simptoma radi mogućnosti ponovnog ponavljanja bolesti te zaraze druge djece;
	* Ne možemo primiti dijete s:

 – povišenom tjelesnom temperaturom (37 i više),
 – proljevom i povraćanjem,
 – ušima,
 – longetom ili gipsom (ukoliko dijete ne može neometano sudjelovati u svakodnevnim aktivnostima),

 – jakim kašljem ili prehladom koja onemogućava svakodnevne aktivnosti djece u vrtiću,
 – konjuktivitisom (upala očiju s iscjedkom i crvenilom očiju);

* Radi zaštite zdravlja Vašeg, ali i ostale djece, molimo Vas obavijestite vrtić oboli li vaše dijete od neke zarazne bolesti;
* Odgajatelji su dužni u slučaju primijećene bolesti (povišene temperature (37 i više), proljeva, povraćanja, konjuktivitisa, promjena na koži djeteta,...) na djetetu, kontaktirati roditelje, koji su dužni doći po dijete u što kraćem roku. Dijete mora minimalno 48 sati ostati kod kuće.
* U vrtić nije dopušteno donositi lijekove, kapi niti različite dodatke prehrani, kao ni hranu i piće (osim u slučaju alergije/intolerancije - u tom je slučaju potrebno donijeti zdravstvenu dokumentaciju);
* Ako je Vašem djetetu propisana trajna terapija lijekovima obavezno o tome obavijestite odgojitelje;
* Kod ozljeda i naglog pobolijevanja, u vrtiću se pruža prva pomoć, obavještava roditelj i ako postoji indikacija za dodatnu stručnu medicinsku pomoć dijete se u pratnji stručne osobe upućuje liječniku;
* Kako bismo osigurali potrebne higijenske uvjete i zaštitili zdravlje djece, molimo Vas da u dječje sobe ulazite samo u prikladnoj obući (papuče, nazuvci).
1. **Ostalo**
* Odgajatelji su dužni provoditi godišnji, tromjesečni odnosno tjedni plan i program odgojno-obrazovnog rada;
* Roditelj ima pravo tražiti informacije o planu i programu rada s djecom;
* Odgajatelji su dužni roditelje putem oglasnih ploča/viber/facebook grupa obaviještavati o svemu što se planira planom i programom rada.
Na oglasnim pločama mogu se pročitati planovi rada, dnevni jelovnici, različite obavijesti o izletima, priredbama, šetnjama, pozivi na suradnju, pozivi na razne oblike informiranja roditelja i dr.;
* Roditelj je pozvan da obavijesti na oglasnim pločama pročita;
* Odgajatelj je dužan pružiti roditelju informacije o njihovom djetetu i pokušati pomoći informacijom, savjetom, stručnom literaturom, stručnom osobom i sl. u rješavanju problema na koje roditelji nailaze pri odgoju svoje djece;
* Odgajatelj je dužan prema roditelju biti uslužan i susretljiv, pristupati mu s poštovanjem i razumijevanjem;
* Odgajatelji i roditelji moraju težiti uspostavljanju prijateljskog i suradničkog odnosa;
* Pri dolasku u vrtić svako dijete mora imati: papuče, pidžamu, komplet rezervne odjeće, papirnate maramice;
* Roditelj je dužan obavijestiti odgajatelja o svemu što može utjecati na normalan boravak i aktivnost djeteta u vrtiću (npr. loš san, problemi u porodici, odnosi u vrtiću koji remete uobičajeno funkcioniranje dijeteta, razni dječji strahovi);
* Roditelj u svakom trenutku može od odgajatelja zatražiti termin za individualni sastanak.
* Roditelji su dužni platit vrtić za prošli mjesec do kraja tekućeg mjeseca. U slučaju da se ne podmiri račun roditelj će dobiti usmenu/pismenu opomenu. U slučaju da se ne podmire računi dva mjeseca, vrtić ima pravo ispisati dijete iz vrtića.
* Plaćanje vrtića - roditelj je dužan 15 dana od primitka računa podmiriti dugovanja vrtiću. Iznos učešća roditelja umanjuje se predočenjem liječničke ispričnice i to u iznosu od -20% dnevnog iznosa. U tijeku srpnja i kolovoza svaki se djetetov izostanak tretira kao godišnji odmor, te se tada iznos učešća roditelja umanjuje za -50%.